Morten

**Mortens Elevtekstanalyse - underveisvurdering**
Jeg har ønsket å rette fokus på underveisvurdering av elevtekster. Jeg tar i bruk Google Dokumenter (introduksjonsvideo til verktøyet) med mine elever i engelskundervisningen når vi arbeider med essayskriving. Med utgangspunkt i Weigles [|Assessing Writing] (Google Books utdrag) ønsker jeg å reflektere litt over verdien av et digitalt verktøy som __Google Dokumenter__ samt betydningen av direkte oppfølging under skriveprosessen. Jeg har valgt en elev som i utgangspunktet er svak, men som også har vanskeligheter med å "komme i gang" med selve skrivingen. Direkte oppfølging i skriveprosessen kan da kanskje virke motiverende ettersom lærer "ser" eleven arbeid direkte og evner å se løsninger og forbedringer der eleven ser en uferdig tekst som søker inspirasjon og en kreativ overhaling.

Jeg har lagt inn en liten videosnutt her for å illsutrere hvordan jeg jobber, og hvordan jeg ønsker å jobbe med underveisvurdering i både engelsk- og norskundervisningen. Det fine med Google Dokumenter er muligheten til å legge inn fotnoter, notater, overstrykninger og markeringer i teksten slik at eleven får direkte tilbakemelding på sin skriving - både innhold og det formative - og dermed kan endre sin tekst på bakgrunn av tilbakemelding fra lærer. media type="youtube" key="HLzjzDE0qPE" height="505" width="640"

**Diskusjon**
I kapittelet //The nature of writing ability// (Kap. 2) presenterer Weigle Browns kjennetegn som skiller skriftlige tekster fra muntlige tekster (s. 15-16). I min norske oversettelse skiller jeg mellom skriftlig og muntlig tekst ettersom jeg anser tekstbegrepet som et utvidet begrep som også omfatter det muntlige.


 * **Permanence** - det som er skrevet er permanent i motsetning til det muntlige som er forgjengelig
 * **Production time** - den skrivende har god tid til å planlegge i motsetning til direkte tale
 * **Distance** - det eksisterer en avstand mellom skribent og leser hvor eventuell kontekst kan bortfalle
 * **Orthography** - tegnsetting er uvurderlig i en tekst for å diversifisere og uttrykke nyanser
 * **Complexity** - skriftlig tekst åpner for mer komplekse setningsstrukturer
 * **Formality** - med bakgrunn i tradisjon er skriftlig tekst ofte mer formell enn muntlig tekst (tale)
 * **Vocabulary** - skriftlig tekst er ofte rikere på variasjon i ordvalg enn muntlig tekst (tale)

Sett i lys av disse noe forenklede kjennetegnene som forsøker å skille mellom skriftlig og muntlig tekst og deres produksjonspremisser så vil jeg fremheve at tekstskaping i et digitalt miljø som Google Dokumenter* på mange måter fungerer som en hybrid mellom nettopp skriftlig og muntlig tekst. Weigle skriver at "it is important to view writing not solely as the product of an individual, but as a social and cultural act " (s. 19) og ved bruk av samhandlingsverktøy med sanntidsfunksjon oppstår selve prosessvurderingen i samhandlingen mellom lærer og elev - den vurderende og den vurderte. Å skrive er en sosial handling og det er en forutsetning for å delta i et demokratisk samfunn som en kommuniserende menneske. For meg som språklærer handler jeg i tråd med læreplaner når jeg har fokus på //innhold//, //form// og //struktur// i min vurdering av elevtekster. Med //innhold//mener jeg det eleven forsøker å kommunisere og det omfatter også ordvalg, setningsstrukturer og språklige kjennetegn. Jeg ønsker også å hjelpe elevene til å følge formative krav som ortografi, marger, topptekst, siteringer og andre sjangerspesifikke krav i både norsk- og engelskfaget - det//formative//. Med //struktur// mener jeg bruk av avsnitt, disponering av tekst, oppbygning og bearbeidelse med hovedfokus på introduksjon, midtdel og avslutning.

Hvordan veilede eleven på en fruktbar måte i arbeid med tekst på engelsk? Jeg har med utgangspunkt i Inger Langseths Vurdering av elevtekst laget mine egne Assessment Sheets for ulike teksttyper som søker å kommunisere en mer presis tilbakemelding til eleven om hva som er forbedringsområdene til eleven. I videoklippet over er selve teksten dynamisk og foranderlig - teksten er en prosess - hvor hovedansvaret ligger hos eleven som er tekstskaperen. Men med hjelp av vurderingsrubrikker og utbroderende kommentarer i form av fotnoter og kulepunkter (//innhold// og//struktur//) og overstrykninger og uthevninger (//form//) håper jeg at eleven får konkret tilbakemelding på teksten sin slik at han/hun kan arbeide videre og få til et godt sluttprodukt hvor den endelige karaktersettingen vil finne sted.

Selve oppgaven var å lese artikkelen Future jobs: what might you be doing? fra nettstedet Science So What, og velge tre yrker en kunne tenke seg og redegjøre for de valgene i et //descriptive essay//. Bereiter og Scardamalia skiller mellom tekstskaping som er **knowledge telling** og**knowledge transforming.** I denne sammenhengen er det snakk om en type tekstskaping som baserer seg på **knowledge transforming** og er dermed ganske krevende for elevene. De må bruke sin fantasi og forestillingsevne. Hvordan vurderer vi kreativ forestillingsevne?

Weigle skriver hvordan **knowledge transforming "in this kind of writing the process of writing itself frequently leads to new knowledge and may change a writer's view of what he or she is trying to communicate " (s. 33), og det er jo på mange måter et uttalt mål om å gi elevene den kompetansen som kreves for å utvikle selvrefleksjon gjennom tekstskaping. I Læreplanen for engelsk i Kompetanseløftet står det (i den engelske versjonen):  //Thus English as a school subject is both a tool and a way of gaining knowledge and personal insight // (Knowledge Promotion i delt dokument )

Jeg tror at et verktøy som Google Dokumenter nettopp tilrettelegger for en slik øyeblikkelig oppfølging og vurdering av elevens tekstskaping. Utfordringen som gjenstår er å sette av tid til å følge opp hver enkelt elev... **


 * Wikipedias definisjon : //Google Docs, eller Google Dokumenter, er en gratis webbasert kontorpakke, som inneholder tekstbehandling, regneark og presentasjoner. Google Dokumenter er laget av Google og tillater brukere å opprette og redigere dokumenter på nett. Redigering av et gitt dokument kan gjøres av flere personer samtidig, og endringer vil for de andre brukerme gjengis med det samme (real-time).//